《竹林七贤图》
明代·丘浚

炎精无光蜀烬销，当涂坠地马蹴槽。矫时之枉遂过正，弃置礼蹴如毫毛。

太行之阳富脩竹，猗猗万竿似淇澳。一天爽气风声清，满地凉阴云影绿。

风流酝籍三四子，适从何来聚于此。中有一人龙凤姿，土木形骸出泥滓。

神交一世皆名贤，浑金璞玉人中仙。携琴沽酒对青眼，欣然神解皆忘言。

或作绝交书，或为大人传。穷为途中哭，同向树下煅。

颂酒有德，以酒为名。群豕每同饮，五斗乃解酲。寓情广陵琴，感旧山阳笛。

黄公炉畔互酣歌，广武观前闲叹息。作者七贤矣，一去不再来。

荒山既无旧墟落，枯株岂有馀根荄。我观竹林图，为作七贤歌。

晋人旷达尚玄语，其源起自王与何。二人开其端，七贤为之倡。

自从决去礼义防，狂澜颓波莫能障。后人欲知七贤谁，稽山两阮刘王向。

作者简介：丘浚（1418～1495）明代著名政治家、理学家、史学家、经济学家和文学家，海南四大才子之一。字仲深，号深庵、玉峰、别号海山老人，琼州琼台（今属海南）人。景泰五年进士，历官经筵讲官、侍讲、侍讲学士、翰林学士、国子临祭酒、礼部侍郎、尚书、纂修《宪宗实录》总裁官、文渊阁大学士、户部尚书兼武英殿大学士等职。丘浚学问渊博，熟悉当代掌故，晚年右眼失明仍披览不辍，研究领域涉政治、经济、文学、医学等，著述甚丰，同海瑞合称为“海南双壁”。